[{"text_idx": "#000001", "text": "Naudi talve Haapsalus ja La\u0308a\u0308nemaal!"}, {"text_idx": "#000003", "text": "U\u0308ksko\u0303ik, millised tuuled-tormid Eestimaast u\u0308le puhuvad, on kevad, su\u0308gis, suvi vo\u0303i talv, ja\u0308a\u0308b u\u0308ks asi kindlaks \u2013 Haapsalu on hedonismikants."}, {"text_idx": "#000004", "text": "Siin armastatakse luua ja pakkuda linnaku\u0308lalistele naudinguid, mis iialgi ei unune! Haapsalus on ka ko\u0303ige pimedam aeg romantikast tulvil, sest pimedus \u2013 see on ju vaid lo\u0303uend, millel kirka valgusega muinaslugusid jutustada."}, {"text_idx": "#000006", "text": "Kujuta end na\u0308iteks o\u0303dus-mo\u0303nusasse spaasse, mille basseinis sulistades vo\u0303i saunas mo\u0303nuledes saad la\u0308bi klaasseina nautida imelist vaadet valgusvihkudes veiklevale merele vo\u0303i Va\u0308iksele viigile, mida katab sillerdav ja\u0308a\u0308. Ehk liuglevad seal kauneid kaari joonistavad uisutajadki. Vo\u0303i on see hoopis vastupidi \u2013 uisutaja oled hoopis sina ise, su pilk peatub tuledesa\u0308ras spaahoonel ja su\u0308nnib otsus \u2013 homme olen seal mo\u0303nulemas mina.Kui oled toidugurmaan, oled sattunud ta\u0308pselt o\u0303igesse linna! Haapsalu to\u0303mbab kui magnetiga Eesti toidukunsti ko\u0303ige hinnatumaid tegijaid. Ra\u0308a\u0308kimata kohalikest toiduvo\u0303luritest, kelle suurimaks inspiratsiooniallikaks on ko\u0303ik see, mida La\u0308a\u0308nemaa ise ja siinsed tootjad toiduks kasvatavad. Puhas, ehe ja austusega su\u0308ndinud gurmee on Haapsalu ja kogu La\u0308a\u0308nemaa kultuuri lahutamatu osa. Siin pole midagi juhuslikku. Ko\u0303ige selle essentsiks on armastus ja kirg toidu-joogi ja La\u0308a\u0308nemaa enda vastu. Lase end La\u0308a\u0308nemaa toiduvo\u0303luritel hellitada!Ja kui sa veel ei teadnud, siis isegi jo\u0303uluvana talvitub Haapsalus. Juba mitmendat aastat on tal Haapsalu Lossiplatsil ametlikud vastuvo\u0303tuajad. Kingitusi saab ka. Oled oodatud, kogu perega!"}, {"text_idx": "#000007", "text": "Ta\u0308ielik paradiisSee hetk, kui ko\u0303ik, mida sa kuuled, on sulnis vaikus va\u0308ikse oksasahina lisandiga. Ainult sina koos enda valitud kaaslastega. Ta\u0308ielik paradiis. Kas tahaksid olla selles hetkes?Noarootsi, No\u0303va, Roosta, Peraku\u0308la, Po\u0303o\u0303saspea, Dirhami \u2013 see on vaid lu\u0308hike loetelu neist maagilistest kohtadest La\u0308a\u0308nemaal, kus see vo\u0303imalikuks saab.Kaunimaid pa\u0308ikeseloojanguid ja -to\u0303use kui neis paigus, annab otsida. Talvel, lumevalgel, su\u0308nnib sellest no\u0303iduslik ilu, ta\u0308iuslik oma lakoonilisuses."}, {"text_idx": "#000010", "text": "Vormsil on ko\u0303ik ehe \u2013 rohujuure tasandilt su\u0308ndinud. Ka ko\u0303ige suuremate ettevo\u0303tmiste juured on Vormsi kivises pinnases kindlalt kinni, sellevo\u0303rra visamad ja u\u0308dini ausad. Kaasa arvatud kohalik ku\u0308lalislahkus. Kui lumi Vormsile jo\u0303uab, muutub see saar to\u0303eliseks ajatuks piltpostkaardiks paksu, kohevasse, pa\u0308ikesekiirtes sa\u0308tendavasse lumevaipa ma\u0308hitud va\u0308ikeste majakeste, kitsukeste metsateede ja silmapiiri taha kaduvate rannaaladega. Va\u0308ikse saare suurim ja vo\u0303imsaim vaatepilt on Saxby rand, seda nii lumega kui ka lumeta, kus metsaga a\u0308a\u0308ristatud rannariba kulgeb mitmeid kilomeetreid ja silmapiir kasvab taevaga kokku. Ranna a\u0308a\u0308res ko\u0303rgub saare uhkeim maama\u0308rk \u2013 27 meetrit ko\u0303rge Saxby tuletorn, mille tippu tasub ronida \u2013 vaatepilt on hunnitu. Kui tahta, vo\u0303ib Vormsil saada ka palvera\u0308nnaku kogemuse. Hakka Hullo ku\u0308last astuma mo\u0308o\u0308da Rumpo poolsaart kulgevat matkarada, vaata ja kuula u\u0308mbritsevat ning samal ajal iseennast. Rumpo ninasse jo\u0303udes tunned end kui maailma a\u0308a\u0308rel ja saad aru \u2013 see on ta\u0308pselt see, mida sul vaja oligi."}]